CELEX: 52006PC0564
Language: sk
Date: 2006-10-12
Title: Návrh nariadenie rady o finančných príspevkoch Spoločenstva do Medzinárodného fondu pre Írsko (2007 – 2010) {SEK(2006) 1227}

Dôležité právne oznámenie

|

52006PC0564

	[pic] | KOMISIA EURÓPSKYCH SPOLOČENSTIEV |Brusel, 12.10.2006KOM(2006) 564 v konečnom znení2006/0194 (CNS)NávrhNARIADENIE RADYo finančných príspevkoch Spoločenstva do Medzinárodného fondu pre Írsko (2007 – 2010)(predložená Komisiou) {SEK(2006) 1227}DÔVODOVÁ SPRÁVAMedzinárodný fond pre Írsko (MFI) vznikol v roku 1986 s cieľom prispieť k implementácii článku 10 písm. a) Anglicko-írskej dohody z 15. novembra 1985, v ktorej sa stanovuje, že „ obe vlády spolupracujú pri podpore hospodárskeho a sociálneho rozvoja v tých oblastiach oboch častí Írska, ktoré boli najviac postihnuté v dôsledku nestability z posledných rokov, a zvážia možnosť zabezpečiť na túto úlohu medzinárodnú podporu.“Cieľom MFI je „podpora hospodárskeho a sociálneho pokroku a kontaktov, dialógu a zmierenia medzi nacionalistami a unionistami v Írsku“*Po prvých príspevkoch od Spojených štátov a iných krajín Európske spoločenstvo, s vedomím, že ciele MFI sú rovnaké ako jeho vlastné ciele, si želá poskytnúť tejto iniciatíve praktickú podporu. Do MFI začalo prispievať v roku 1989. Príspevky Európskeho spoločenstva v súčasnosti tvoria asi 48 % ročných príspevkov do tohto fondu a 40 % doterajších kumulatívnych príspevkov. Od začiatku roka 1989 na všetkých zasadnutiach správnej rady MFI Komisiu zastupoval pozorovateľ.Rokmi sa politická situácia v tejto oblasti zmenila: v roku 1994 najvýznamnejšie polovojenské skupiny vyhlásili prímerie; Veľkopiatkovou dohodou z Belfastu (Good Friday Agreement) z apríla 1998 sa stanovilo politické riešenie mierového procesu vrátane prenosu právomocí na Zhromaždenie Severného Írska a výkonný výbor, ktoré boli ustanovené koncom roku 1999. Doteraz sa však vyskytuje významný počet incidentov narúšajúcich bezpečnosť, ktoré vznikajú na základe sektárskej motivácie, a zintenzívňuje sa psychologické a fyzické rozdelenie hlavných komunít. Zhromaždenie Severného Írska v súčasnosti nepracuje, čo je dôkazom ohrozenia a neistôt, ktoré sprevádzajú mierový proces v tejto oblasti.V tejto súvislosti je hospodársky a sociálny rozvoj ako podpora mieru a zmierenia v myslení ľudí dlhodobý proces. Ako nástroj na dosiahnutie tohto cieľa MFI dopĺňa činnosť, ktorá sa vykonáva na základe programov EÚ za mier a zmierenie v Severnom Írsku a pohraničných oblastiach Írska („PEACE I“ 1995–1999, „PEACE II“ 2000–2006 a „PEACE III“ 2007– 2013).Medzinárodný fond, s vedomím, že súčasná úroveň medzinárodnej podpory sa nemôže zachovať bez časového obmedzenia, v roku 2005 uskutočnil preskúmanie jej štruktúr a priorít, aby mohol znovu definovať jej poslanie so zreteľom na nové skutočnosti, a prijal strategický rámec, na základe ktorého sa existencia fondu skončí v roku 2010. Táto stratégia bola nazvaná „Sharing this Space“ (Spoločný priestor) a uvádza záverečnú etapu činností fondu (2006–2010). V tejto záverečnej etape bude fond zameraný na oblasti, v ktorých vznikla naliehavá potreba, a bude hľadať spôsob, aby jeho činnosť bola dlhodobejšia.V súlade so súčasnými pravidlami príspevkov** Európska komisia predložila rozpočtovému orgánu*** aj hodnotenie činnosti MFI. Oceňujú sa v ňom veľmi prínosné a pozitívne činnosti vedúce k mieru a zmiereniu v tejto oblasti, ktorými sa plnia ciele MFI. V závere správy sa uvádza, že „Komisia je toho názoru, že financovanie po roku 2006 by sa malo poskytovať na základe zistení uvedených v tejto správe, ktoré by sa mali uplatniť v nariadení Rady o príspevku ES do MFI alebo prostredníctvom iných vhodných prostriedkov spolupráce medzi Komisiou a MFI.“So zreteľom na uvedené hodnotenie sa navrhuje, aby EÚ v ďalšom období 4 rokov prispievala do MFI vo výške 15 miliónov EUR ročne. Nové navrhované obdobie sa teda skončí v roku 2010, čo by zodpovedalo ukončeniu činnosti MFI.V novom nariadení Rady by sa zároveň mali uplaniť zistenia uvedené v správe Komisie, najmä tie, ktorými sa posilňuje synergia cieľov a koordinácia so zásahmi v rámci štrukturálnych fondov, najmä s novým programom PEACE a ustanoveniami o ukončení činnosti.Súbor návrhov, ktoré by sa mali prijať, obsahuje:-  Návrh nariadenia Rady o finančných príspevkoch Spoločenstva do Medzinárodného fondu pre Írsko (2007–2010);-  Oznámenie Komisie o správe o Medzinárodnom fonde pre Írsko podľa článku 5 nariadenia Rady (ES) č. 177/2005.2006/0194 (CNS)NávrhNARIADENIE RADYo finančných príspevkoch Spoločenstva do Medzinárodného fondu pre Írsko (2007 – 2010)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 308,so zreteľom na návrh Komisie,[1]so zreteľom na stanovisko Európskeho parlamentu,[2]keďže:(1) Medzinárodný fond pre Írsko (ďalej len „fond“) bol založený v roku 1986 na základe dohody z 18. septembra 1986 medzi vládou Írska a vládou Spojeného kráľovstva Veľkej Británie a Severného Írska o Medzinárodnom fonde pre Írsko (ďalej len „dohoda“) na podporu hospodárskeho a sociálneho pokroku a kontaktov, dialógu a zmierenia medzi nacionalistami a unionistami v Írsku pri realizácii jedného z cieľov uvedených v Anglicko-írskej dohode z 15. novembra 1985.(2) Spoločenstvo finančne prispieva do fondu od roku 1989. Za obdobie od roku 2005 do roku 2006 bolo v súlade s nariadením Rady (ES) 177/2005 z 24. januára 2005 z rozpočtu Spoločenstva do Medzinárodného fondu pre Írsko[3] vyčlenených 15 miliónov EUR pre každý z rokov 2005 a 2006. Toto nariadenie stratí účinnosť 31. decembra 2006.(3) V hodnoteniach, ktoré prebehli v súlade s článkom 5 nariadenia (ES) č. 177/2005, sa potvrdila potreba ďalších podporných činností fondu a súčasne ďalšieho posilňovania synergie cieľov a koordinácie so zásahmi v rámci štrukturálnych fondov, najmä Špeciálneho programu pre mier a zmierenie v Severnom Írsku a pohraničných grófstvach Írska (ďalej len „program PEACE), ktorý vznikol v súlade s nariadením Rady (ES) č. 1260/1999 z 21. júna 1999 o všeobecných ustanoveniach o štrukturálnych fondoch[4].(4) Mierový proces v Severnom Írsku si vyžaduje pokračovanie podpory fondu zo strany Spoločenstva aj po 31. decembri 2006. S prihliadnutím na osobitné úsilie zamerané na mierový proces bola programu PEACE podľa nariadenia Rady (ES) č. 1083/2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie ES č. 1260/1999, prílohy II, ods. 22 tohto nariadenia[5] pridelená ďalšia podpora zo štrukturálnych fondov (2007-2013).(5) Na svojom zasadaní v Bruseli 15. a 16. decembra 2005 Európska rada vyzvala Komisiu, aby urobila potrebné kroky s cieľom pokračovať v podpore fondu zo strany Spoločenstva, pretože do roku 2010 prebehne najvýznamnejšia etapa jeho činnosti.(6) Príspevok Spoločenstva do fondu by mal mať formu finančných príspevkov na roky 2007, 2008, 2009 a 2010, pričom by sa mali prestať vyplácať v rovnakom čase, keď sa ukončí činnosť fondu.(7) Po pridelení príspevku Spoločenstva by fond mal uprednostniť projekty cezhraničného charakteru a projekty spolupráce medzi komunitami tak, aby boli doplnkom činností financovaných v období rokov 2007 až 2010 z programu PEACE.(8) V súlade s dohodou sa všetci, ktorí finančne prispievajú do fondu, zúčastňujú na zasadaniach správnej rady Medzinárodného fondu pre Írsko ako pozorovatelia.(9) Je mimoriadne dôležité, aby sa zabezpečila vhodná koordinácia medzi činnosťou fondu a činnosťami financovanými zo štrukturálnych fondov Spoločenstva, ktoré sú ustanovené v článku 159 zmluvy, najmä v programe PEACE.(10) Pomoc z fondu by sa mala považovať za efektívnu, iba ak vytvára trvalé hospodárske a sociálne zlepšenie a nepoužíva sa ako náhrada iných výdavkov verejného či súkromného sektora.(11) Hodnotenie, v ktorom sa preskúmajú ustanovenia o ukončení činnosti fondu, by sa malo uskutočniť do 1. júla 2008.(12) Referenčná suma finančných prostriedkov sa na základe bodu 38 medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[6] vkladá do tohto rozhodnutia na celé obdobie trvania programu bez toho, aby tým boli dotknuté právomoci rozpočtového orgánu definované v zmluve.(13) Výška príspevku Spoločenstva do fondu by mala byť 15 miliónov eur vyjadrená podľa súčasnej hodnoty pre každý z rokov 2007, 2008, 2009 a 2010.(14) Táto podpora pomôže posilniť súdržnosť medzi členskými štátmi a ich národmi.(15) Na prijatie tohto nariadenia zmluva neobsahuje iné právomoci, ako sú uvedené v článku 308,PRIJALA TOTO NARIADENIE:Článok 1Referenčná suma finančných prostriedkov na implementáciu Medzinárodného fondu pre Írsko (ďalej len „fond“) na obdobie rokov 2007 – 2010 je 60 miliónov eur.Ročné rozpočtové prostriedky schvaľuje rozpočtový orgán v limite finančného rámca.Článok 2Fond použije príspevok v súlade s dohodou z 18. septembra 1986 medzi vládou Írska a vládou Spojeného kráľovstva Veľkej Británie a Severného Írska o Medzinárodnom fonde pre Írsko (ďalej len „dohoda“).Po pridelení príspevku fond uprednostní projekty cezhraničného charakteru alebo projekty spolupráce medzi komunitami tak, aby dopĺňali činnosti financované zo štrukturálnych fondov a najmä činnosti v rámci programu PEACE, ktorý sa uplatňuje v Severnom Írsku a pohraničných grófstvach Írska.Príspevok sa využije tak, aby v príslušných oblastiach vytvoril trvalo udržateľné hospodárske a sociálne zlepšenie. Nepoužije sa ako náhrada za iné výdavky verejného alebo súkromného sektora.Článok 3Na zasadaniach správnej rady fondu (ďalej len „rada“) bude Spoločenstvo zastupovať Komisia ako pozorovateľ.Fond bude podľa potreby ako pozorovateľ zastúpený na zasadaniach monitorovacieho výboru programu PEACE, ako aj pri iných zásahoch v rámci štrukturálnych fondov.Článok 4Komisia v spolupráci so správnou radou fondu určí na všetkých úrovniach vhodné postupy na podporu koordinácie medzi fondom, riadiacimi orgánmi a vykonávacími orgánmi ustanovenými v rámci príslušných zásahov zo štrukturálnych fondov, najmä v rámci programu PEACE.Článok 5V spolupráci so správnou radou fondu Komisia určí vhodné postupy zverejňovania a informovania, aby sa zverejnil príspevok Spoločenstva na projekty, ktoré sú financované z fondu.Článok 6Najneskôr do 30. júna 2008 fond predloží Komisii svoju stratégiu na ukončenie činnosti fondu vrátane:(a) akčného plánu s plánovanými platbami a predpokladaným dňom ukončenia činnosti;(b) postup zrušenia viazanosti prostriedkov;(c) spôsob použitia všetkých zvyšných finančných prostriedkov a získaných úrokov ku dňu ukončenia činnosti fondu.Ďalšie platby do fondu sa môžu uskutočniť pod podmienkou, že Komisia schváli stratégiu ukončenia jeho činnosti. Ak sa táto stratégia nepredloží do 30. júna 2008, platby do fondu sa pozastavia až do dňa jej predloženia.Článok 71. Príspevky bude spravovať Komisia.Podľa odseku 2 budú príspevky každoročne vyplácané v týchto splátkach:(a) prvá zálohová platba vo výške 40 % sa poukáže, keď Komisia dostane záväzok, podpísaný predsedom správnej rady fondu, v ktorom sa tento fond zaviaže dodržiavať podmienky na pridelenie príspevku uvedeného v tomto nariadení;(b) druhá zálohová platba vo výške 40 % sa poukáže o šesť mesiacov;(c) zvyšná platba vo výške 20 % sa poukáže, keď Komisia dostane a prijme výročnú správu o činnosti fondu a audit účtovnej závierky za príslušný rok.2. Pred poukázaním splátky Komisia na základe stavu hotovosti fondu v čase splatnosti každej splátky vykoná hodnotenie finančných potrieb fondu. Ak podľa tohto hodnotenia na základe finančných potrieb fondu nie je vyplatenie jednej zo splátok oprávnené, jej poukázanie sa pozastaví. Komisia preskúma toto rozhodnutie na základe nových informácií, ktoré poskytol fond, a keď vyplácanie bude považovať za oprávené, bude v ňom pokračovať.Článok 8Príspevok z fondu možno prideliť na činnosť, ktorej sa pridelila alebo má prideliť finančná pomoc v rámci zásahu zo štrukturálnych fondov, iba ak celková výška finančnej pomoci plus 40 %, ktoré predstavuje príspevok fondu, nepresiahne 75 % celkových oprávnených nákladov na túto činnosť.Článok 9Záverečná správa by mala byť Komisii predložená šesť mesiacov pred dňom ukončenia činnosti uvedeným v stratégii ukončenia činnosti v článku 6 ods. 1 bode a) alebo šesť mesiacov po poslednej splátke Spoločenstva, podľa toho, čo bude skôr, a mala by obsahovať všetky potrebné informácie, ktoré by Komisii umožnili vyhodnotiť implementáciu pomoci a dosiahnutie cieľov.Článok 10Posledný ročný príspevok sa vyplatí na základe rozboru finančných potrieb uvedeného v článku 7 ods. 2 a ak je činnosť fondu v súlade so stratégiou ukončenia činnosti uvedenou v článku 6.Článok 11Posledným dňom oprávenosti výdavkov je 31. december 2013.Článok 12Toto nariadenie nadobúda účinnosť 1. januára 2007.Účinnosť stráca 31. decembra 2010.Toto nariadenie je záväzné v celom rozsahu a priamo uplatniteľné vo všetkých členských štátoch.V Bruseli […]Za Radupredseda LEGISLATÍVNY FINANČNÝ VÝKAZOblasť politiky REGIO Činnosť: Iné regionálne akcie |NÁZOV čINNOSTI: FINANčNÉ PRÍSPEVKY SPOLOčENSTVA DO MEDZINÁRODNÉHO FONDU PRE ÍRSKO (2007 - 2010) |1. ROZPOČTOVÁ(-É) POLOŽKA(-Y) + NÁZOV(-VY)13.03.122. CELKOVÉ ÚDAJE2.1. Celková výška pridelených finančných prostriedkov na činnosť (časť B): 60 miliónov eur viazaných rozpočtových prostriedkov2.2. Obdobie uplatňovania: 2007-20102.3. Celková viacročná predpokladaná výška výdavkov:a) Harmonogram čerpania viazaných rozpočtových prostriedkov/platobných rozpočtových prostriedkov (finančný zásah) (pozri bod 6.1.1)miliónoch € (na tri desatinné miesta)Rok [n] 2007 | [n+1] 2008 | [n+2] 2009 | [n+3] 2010 | [n+4] | [n+5 a nasl. rok | Spolu |Viazané rozpočtové prostriedky | 15 | 15 | 15 | 15 | 60 |Platobné rozpočtové prostriedky | 15 | 15 | 15 | 12 | 3 | 60 |b) Technická a administratívna pomoc a výdavky na podporu (pozri bod 6.1.2)Viazané rozpočtové prostriedky |Platobné rozpočtové prostriedky |Medzisúčet a+b |Viazané rozpočtové prostriedky | 15 | 15 | 15 | 15 | 60 |Platobné rozpočtové prostriedky | 15 | 15 | 15 | 12 | 3 | 60 |c) Celkový finančný vplyv ľudských zdrojov a iných administratívnych výdavkov (pozri body 7.2 a 7.3)Viazané rozpočtové prostriedky/Platobné rozpočtové prostriedky | 0,042 | 0,042 | 0,042 | 0,042 |SPOLU a+b+c |Viazané rozpočtové prostriedky | 15,042 | 15,042 | 15,042 | 15,042 | 60,168 |Platobné rozpočtové prostriedky | 0,042 | 15,042 | 15,042 | 15,042 | 12 | 3 | 60,168 |2.4. Zlučiteľnosť s finančným plánovaním a s finančným výhľadomNávrh je zlučiteľný s existujúcim finančným plánovaním.2.5. Finančný vplyv na príjem:Návrh nemá žiadne finančné dôsledky (zahŕňa technické aspekty súvisiace s uplatňovaním opatrenia)3. ROZPOČTOVÉ CHARAKTERISTIKYDruh výdavku | Nový | Príspevok EZVO | Príspevky od žiadateľských krajín | Výdavková kapitola vo finančnom výhľade |Nepovinný | diff. | nie | nie | nie | 1A |4. PRÁVNY ZÁKLADČlánok 308 (ES)5. OPIS A DÔVODY5.1. Potreba zásahu Spoločenstva5.1.1. Sledované cielePodnietiť kontakty, dialóg a zmierenie medzi nacionalistami a unionistami v celom Írsku a podporiť pokrok oboch spoločenstiev v hospodárskej a sociálnej oblasti.5.1.2. Dôvody opatreniaEurópske spoločenstvo so zreteľom na skutočnosť, že ciele fondu sú rovnaké ako jeho ciele, poskytovalo od roku 1989 praktickú podporu (vo výške 15 miliónov € ročne (od roku 1989), v rokoch 1995, 1996, 1997 poskytlo podporu vo výške 20 miliónov € ročne, v rokoch 1998 a 1999 vo výške 17 miliónov € a v rokoch 2000, 2001, 2002 2003, 2004, 2005 a 2006 vo výške 15 miliónov € ročne).Na svojom zasadaní v Bruseli 15. a 16. decembra 2005 Európska rada vyzvala Komisiu, aby urobila potrebné kroky s cieľom pokračovať v podpore EÚ fondu, pretože do roku 2010 sa uskutoční najvýznamnejšia, záverečná etapa jeho činnosti.Pokračovanie vo vyplácaní tohto príspevku v ďalších štyroch rokoch až do ukončenia činnosti MFI preukazuje jasnú podporu EÚ mierovému procesu v Severnom Írsku.5.2. Plánované akcie a opatrenia v rámci rozpočtového zásahu-  Ciele: podporovať hospodársky a sociálny pokrok, podnecovať kontakty, dialóg a zmierenie medzi nacionalistami a unionistami v celom Írsku.-  Fond pôsobí najmä v Severnom Írsku a pohraničných oblastiach Írska; zameriava sa najmä na určené znevýhodnené oblasti.-  Pokiaľ ide o podrobný rozbor činností fondu, pozri správu Komisie a prílohy KOM(2006) 563/SEK(2006) 1226 z 12.10.2006.5.3. Spôsoby uplatňovaniaZa predpokladu, že sa vyhodnotia finančné potreby fondu, sa ročný príspevok bude riadne vyplácať v týchto splátkach: prvá zálohová platba vo výške 40 % sa poukáže, keď Komisia dostane záväzok podpísaný predsedom správnej rady fondu v súlade s nariadením Rady; druhá zálohová platba vo výške 40 % bude nasledovať o šesť mesiacov a posledná platba vo výške 20 % sa poukáže, keď Komisia dostane a schváli výročnú správu o činnosti fondu a audit účtovnej závierky za príslušný rok.6. FINANČNÝ VPLYV6.1. Celkový finančný vplyv na časť B - (v priebehu celého plánovacieho obdobia)6.1.1. Finančný zásahViazané rozpočtové prostriedky (v miliónoch € na tri desatinné miesta)Rozpis | [rok n] 2007 | [n+1] 2008 | [n+2] 2009 | [n+3] 2010 | [n+4] | [n+5 a nasl. roky | Spolu |Akcia 1 | 15 | 15 | 15 | 15 | 60 |Akcia 2 |atď. |SPOLU | 15 | 15 | 15 | 15 | 60 |6.1.2. Technická a administratívna pomoc, výdavky na podporu a výdavky na IT (viazané rozpočtové prostriedky)Neuplatňuje sa.6.2. Výpočet nákladov na opatrenia plánované v časti B (v priebehu celého plánovacieho obdobia)Neuplatňuje sa.7. VPLYV NA VÝDAVKY NA ZAMESTNANCOV A NA ADMINISTRATÍVNE VÝDAVKY7.1. Vplyv na ľudské zdrojeDruh pracovného miesta | Zamestnanci, ktorí majú byť prijatí na riadenie činnosti, pričom sa použijú doterajšie a(alebo) ďalšie zdroje | Spolu | Opis úloh vyplývajúcich z tejto činnosti |Počet trvalých pracovných miest | Počet dočasných pracovných miest |Úradníci alebo dočasní zamestnanci | A B C | 0,2 0,1 | 0,2 0,1 | V prípade potreby možno pripojiť podrobnejší opis úloh. |Iné ľudské zdroje |Spolu | 0,3 | 0,3 |7.2. Celkový finančný vplyv, ktorý predstavujú ľudské zdrojeDruh ľudských zdrojov | Suma (€) | Spôsob výpočtu * |Úradníci Dočasní zamestnanci | 32 400 | 0,3 * €108 000 |Iné ľudské zdroje (upresnite rozpočtovú položku) |Spolu | 32 400 |Sumy predstavujú celkové výdavky za dvanásť mesiacov.7.3. Iné administratívne výdavky vyplývajúce z tejto činnostiRozpočtová položka (číslo a názov) | Suma (€) | Spôsob výpočtu |Celková výška pridelených finančných prostriedkov (Hlava A7) A0701 – Služobné cesty A07030 – Zasadnutia A07031 – Povinné výbory 1 A07032 – Nepovinné výbory 1 A07040 – Konferencie A0705 – Štúdie a konzultácie Iné výdavky (upresnite) , audit | 8 000 1 600 | €800 * 10 ročne (5 služobných ciest s priemernou dĺžkou 2 dni ) €800 * 2 ročne |Informačné systémy (A-5001/A-4300) |Iné výdavky - časť A (upresnite) |Spolu | 9 600 |Sumy predstavujú celkové výdavky za dvanásť mesiacov.I. Spolu za rok (7.2 + 7.3) II. Trvanie činnosti III. Celkové náklady na činnosť (I x II) | 42 000€ 4 roky 168 000€ |8. NÁSLEDNÉ ČINNOSTI A VYHODNOTENIE8.1. Následné opatreniaKomisia bude monitorovať aktivity fondu prostredníctvom stálej prítomnosti pozorovateľa v správnej rade. O všetkých navrhovaných rozhodnutiach fondu je informovaná ešte predtým, než sa predložia správnej rade. Okrem toho opatrenia fondu kontrolujú aj útvary auditu a kontroly GR REGIO. Indikátorom výsledkov je počet a hodnota projektov schválených MFI.8.2. Opatrenia a harmonogram plánovaného vyhodnoteniaMedzinárodný fond pre Írsko každoročne predkladá Komisii svoju ročnú účtovnú závierku a správu o činnosti, ktoré musí Komisia považovať za uspokojivé, aby splátky do fondu mohli pokračovať. Splátky do fondu sú okrem toho tiež podmiené hodnotením finančných potrieb fondu, ktoré vykoná Komisia na základe zostatku hotovosti fondu v čase, v ktorom sa plánuje príslušná splátka.Keďže činnosť fondu sa skončí v roku 2010, najneskôr do júna 2008 musí fond predložiť Komisii svoju stratégiu na ukončenie činnosti a ďalšie splátky do fondu sú podmienené tým, že Komisia túto stratégiu schváli.Záverečná správa by mala byť Komisii predložená šesť mesiacov pred dňom ukončenia činnosti uvedeným v stratégii ukončenia činnosti v článku 6 bode a) tohto nariadenia alebo šesť mesiacov po poslednej splátke Spoločenstva, podľa toho, čo nastane skôr, a mala by obsahovať všetky potrebné informácie, ktoré by Komisii umožnili vyhodnotiť implementáciu pomoci a dosiahnutie cieľov.9. OPATRENIA PROTI PODVODOMKomisia je zastúpená v správnej rade fondu a posledná ročná splátka sa zaplatí iba po prijatí a schválení výročnej správy a účtovnej závierky fondu. Okrem toho opatrenia fondu kontrolujú aj útvary auditu a kontroly GR REGIO.[pic][pic][pic]* Dohoda medzi vládou Spojeného kráľovstva Veľkej Británie a Severného Írska a vládou Írska o Medzinárodnom fonde pre Írsko, 18. september 1986 (naposledy zmenená a doplnená 10. októbra 2000); UK Treaty Series N°58 (1987) Cm 266 / Republic of Ireland N°1 (1986) Cmnd 9908.** Nariadenie Rady (ES) č. 177/2005 z 24. januára 2005; Ú. v. EÚ L 30, 3.2.2005, s.1.*** KOM (2006) 563, konečné znenie, 12.10.2006.[1] Ú. v. EÚ C , , s. .[2] Ú. v. EÚ C , , s. .[3] Ú. v. EÚ L 30, 3.2.2005, s. 1[4] Ú. v. ES L 161, 26.6.1999, s. 1. Nariadenie naposledy zmenené a doplnené nariadením (ES) č. 173/2005 (Ú. v. EÚ L 29, 2.2.2005, s. 3) a zrušené a nahradené nariadením (ES) č. 1083/2006 (Ú. v. EÚ L 210, 31.7.2006, s. 210) od 1. januára 2007.[5] Ú. v. EÚ L 210, 31.7.2006, s. 25[6] Ú. v. EÚ C 139, 14.6.2006, s. 1.